# Johann Zarco

Johann Zarco (Canes, 16 de juliol de 1990) és un pilot de motociclisme occità que va guanyar dos Campionats del Món de Moto2 consecutius els anys 2015 i 2016. Amb aquesta fita va esdevenir el primer (i únic a data del 2024) a guanyar aquest títol dues vegades i el primer francès a guanyar més d'un campionat del món de motociclisme.

## Carrera esportiva
### Primers anys

El 2007 va guanyar la primera edició de la MotoGP Rookies Cup, amb quatre victòries i set podis a les vuit curses del calendari. El 22 de juny de 2008, amb una moto del Team Gabrielli, va guanyar una cursa de la Coppa Italia 125 Sport a Vallelunga.

### Mundial de 125cc

La temporada del 2009 va debutar al mundial de 125cc amb l'Aprilia RS 125 R de l'WTR San Marino Team, amb la qual aconseguí com a millor resultat el sisè lloc al Gran Premi d'Itàlia i va acabar la temporada en vintena posició. A finals de temporada va participar en les dues darreres curses del CEV, a Jerez i València, encara amb l'equip WTR San Marino però ara fent servir el dorsal número 6. Va acabar el campionat d'Espanya en vuitè lloc, amb una victòria a Jerez i un segon lloc a València. El 2010 va córrer per al mateix equip i va acabar la temporada en onzè lloc.
El 2011 va passar a l'equip de Derbi Avant-AirAsia-Ajo com a company del basc Efrén Vázquez. Aquell any va obtenir la seva primera victòria en Gran Premi al GP del Japó, a més de cinc segons llocs i quatre tercers i va acabar la temporada com a subcampió darrere de Nico Terol.

### Moto2

El 2012, Zarco va passar a Moto2 com a pilot de l'equip JiR, que li va confiar una TSR 6 -marcada, als efectes del campionat de constructors, com a MotoBi. El seu millor resultat va ser un quart lloc i va acabar la temporada en desena posició. El 2013 va canviar a l'equip Came Iodaracing Project, on disposà d'una Suter MMX2. Va obtenir dos tercers llocs i va acabar la temporada en novena posició. El 2014 va passar a l'equip Air Asia Caterham, pilotant una Caterham Suter, com a company d'equip de Josh Herrin. Va obtenir quatre tercers llocs i va acabar la temporada en sisena posició.
El 2015 va tornar a canviar, ara a l'equip Ajo Motorsport, amb una Kalex. Aquell any guanyà vuit curses (GP de l'Argentina, GP de Catalunya, GP dels Països Baixos, GP de la República Txeca, GP de Gran Bretanya, GP de San Marino, GP del Japó i GP de Malàisia). La vigília del GP del Japó, a causa de la cancel·lació de la cursa de Rabat, es va proclamar matemàticament Campió del Món de Moto2.
El 2016 es va quedar a Moto2, al mateix equip i amb la mateixa moto que el 2015. Va obtenir set victòries (Argentina, Itàlia, Catalunya, Alemanya, Àustria, Malàisia i Comunitat Valenciana). A Malàisia va guanyar el segon títol consecutiu de Moto2, esdevenint el primer a guanyar aquest campionat dues vegades, a més del primer francès a guanyar més d'un campionat del món.

### MotoGP

De cara a la temporada del 2017 va signar un contracte anual amb l'equip Monster Yamaha Tech 3 on va tenir com a company d'equip l'alemany Jonas Folger, també procedent de Moto2. Va obtenir dos segons llocs i un de tercer i va acabar la temporada en sisè lloc. El 2018 seguí al mateix equip, ara amb Hafizh Syahrin de company. Va tornar a obtenir dos segons llocs i un de tercer i va tornar a acabar la temporada en sisena posició.
De cara al 2019 va fitxar per dos anys amb l'equip oficial de KTM, on tingué de company Pol Espargaró. Després d'un començament de temporada decebedor, el 12 d'agost Zarco va declarar la seva intenció d'interrompre la relació amb KTM en acabar el campionat, tot i que encara es comprometia a completar la temporada en curs. Tanmateix, la vigília del Gran Premi de l'Aragó KTM li va negar la moto i el va substituir pel pilot de proves de la marca Mika Kallio. Zarco va fitxar per l'LCR Honda Team per a les tres darreres curses de la temporada en substitució de Takaaki Nakagami, ja que el japonès va decidir d'operar-se després del GP del Japó per a resoldre una lesió a l'espatlla patida mesos abans. Zarco aconseguí 30 punts en aquelles tres curses i acabà el campionat en divuitena posició.
El 2020 va córrer amb la Ducati Desmosedici de l'equip Avintia Racing, amb Tito Rabat de company. Va acabar la temporada en tretzè lloc. El 2021, també amb una Ducati però ara de l'equip Pramac Racing, amb Jorge Martín de company, va obtenir quatre segons llocs i va acabar la temporada en la cinquena posició, a més de ser el millor entre els pilots dels equips independents. El 2022 va seguir al mateix equip i va obtenir quatre podis, acabant el campionat en vuitè lloc.
El 2023 va acabar el mundial en la cinquena posició final i va aconseguir, després de sis temporades a MotoGP, guanyar una cursa de la categoria. Fou al GP d'Austràlia, on després d'una gran remuntada va avançar el seu company d'equip Jorge Martín a la penúltima volta.
De cara a la temporada del 2024, Zarco canvià a l'equip LCR de Lucio Cecchinello, amb Takaaki Nakagami com a company.

## Resultats al Mundial de motociclisme

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Cursa | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
| Sprint | 12 | 9 | 7 | 6 | 5 | 4 | 3 | 2 | 1 | | | | | | |
* ↑ La cursa Sprint va ser introduïda la temporada del 2023
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida; les posicions en superíndex són les de la cursa Sprint)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pos | Pts |
| 2009 | 125cc | Aprilia | QAT 15 | JPN Ret | ESP 13 | FRA Ret | ITA 6 | CAT 13 | NED 21 | GER 23 | GBR 13 | CZE 11 | INP 23 | SM 16 | POR 9 | AUS 16 | MAL Ret | VAL 15 | | | | | 20è | 32.5 |
| 2010 | 125cc | Aprilia | QAT 12 | ESP 7 | FRA 11 | ITA 9 | GBR 8 | NED 12 | CAT 8 | GER 6 | CZE 19 | INP 13 | SM 12 | ARA 12 | JPN 10 | MAL 11 | AUS Ret | POR Ret | VAL Ret | | | | 11è | 77 |
| 2011 | 125cc | Derbi | QAT 6 | ESP 3 | POR 3 | FRA 5 | CAT 6 | GBR 2 | NED 5 | ITA 2 | GER 2 | CZE 2 | INP 5 | SM 2 | ARA 2 | JPN 1 | AUS 3 | MAL 3 | VAL Ret | | | | 2n | 262 |
| 2012 | Moto2 | Motobi | QAT 12 | ESP 10 | POR 4 | FRA Ret | CAT 11 | GBR Ret | NED 8 | GER 11 | ITA 10 | INP 12 | CZE 7 | SM 10 | ARA 6 | JPN 8 | MAL Ret | AUS 5 | VAL Ret | | | | 10è | 95 |
| 2013 | Moto2 | Suter | QAT 12 | AME 6 | ESP 12 | FRA 5 | ITA 3 | CAT 7 | NED 6 | GER 11 | INP 8 | CZE 5 | GBR 7 | SM 7 | ARA 7 | MAL 6 | AUS Ret | JPN Ret | VAL 3 | | | | 9è | 141 |
| 2014 | Moto2 | Caterham Suter | QAT 23 | AME Ret | ARG 18 | ESP 8 | FRA Ret | ITA 7 | CAT 3 | NED 4 | GER Ret | INP 10 | CZE 9 | GBR 4 | SM 3 | ARA 3 | JPN 4 | AUS Ret | MAL 4 | VAL 3 | | | 6è | 146 |
| 2015 | Moto2 | Kalex | QAT 8 | AME 2 | ARG 1 | ESP 2 | FRA 3 | ITA 2 | CAT 1 | NED 1 | GER 2 | INP 2 | CZE 1 | GBR 1 | SM 1 | ARA 6 | JPN 1 | AUS 7 | MAL 1 | VAL 7 | | | 1r | 352 |
| 2016 | Moto2 | Kalex | QAT 12 | ARG 1 | AME 3 | ESP 5 | FRA 24 | ITA 1 | CAT 1 | NED 2 | GER 1 | AUT 1 | CZE 11 | GBR 22 | SM 4 | ARA 8 | JPN 2 | AUS 12 | MAL 1 | VAL 1 | | | 1r | 276 |
| 2017 | MotoGP | Yamaha | QAT Ret | ARG 5 | AME 5 | ESP 4 | FRA 2 | ITA 7 | CAT 5 | NED 14 | GER 9 | CZE 12 | AUT 5 | GBR 6 | SM 15 | ARA 9 | JPN 8 | AUS 4 | MAL 3 | VAL 2 | | | 6è | 174 |
| 2018 | MotoGP | Yamaha | QAT 8 | ARG 2 | AME 6 | ESP 2 | FRA Ret | ITA 10 | CAT 7 | NED 8 | GER 9 | CZE 7 | AUT 9 | GBR C | SM 10 | ARA 14 | THA 5 | JPN 6 | AUS Ret | MAL 3 | VAL 7 | | 6è | 158 |
| 2019 | MotoGP | KTM | QAT 15 | ARG 15 | AME 13 | ESP 14 | FRA 13 | ITA 17 | CAT 10 | NED Ret | GER Ret | CZE 14 | AUT 12 | GBR Ret | SM 11 | ARA | THA | JPN | | | | | 18è | 30 |
| 2019 | MotoGP | Honda | | | | | | | | | | | | | | | | | AUS 13 | MAL Ret | VAL Ret | | 18è | 30 |
| 2020 | MotoGP | Ducati | ESP 11 | ANC 9 | CZE 3 | AUT Ret | STY 14 | SM 15 | EMI 11 | CAT Ret | FRA 5 | ARA 10 | TER 5 | EUR 9 | VAL Ret | POR 10 | | | | | | | 13è | 77 |
| 2021 | MotoGP | Ducati | QAT 2 | DOH 2 | POR Ret | ESP 8 | FRA 2 | ITA 4 | CAT 2 | GER 8 | NED 4 | STY 6 | AUT Ret | GBR 11 | ARA 17 | SM 12 | AME Ret | EMI 5 | ALR 5 | VAL 6 | | | 5è | 173 |
| 2022 | MotoGP | Ducati | QAT 8 | INA 3 | ARG Ret | AME 9 | POR 2 | ESP Ret | FRA 5 | ITA 4 | CAT 3 | GER 2 | NED 13 | GBR Ret | AUT 5 | SM Ret | ARA 8 | JPN 11 | THA 4 | AUS 8 | MAL 9 | VAL Ret | 8è | 166 |
| 2023 | MotoGP | Ducati | POR 4$^8$ | ARG 2 | AME 7 | ESP Ret$^8$ | FRA 3$^6$ | ITA 3$^4$ | GER 3$^5$ | NED Ret | GBR 9$^4$ | AUT 13 | CAT 4$^7$ | SM 10 | IND 6 | JPN NC$^5$ | INA Ret | AUS 1 | THA 10$^9$ | MAL 12$^8$ | QAT 12 | VAL 2$^9$ | 5è | 225 |
| 2024 | MotoGP | Honda | QAT 12 | POR 15 | AME Ret | ESP Ret | FRA 12 | CAT 16 | ITA 19 | NED 13 | GER 17 | GBR 14 | AUT 21 | ARA 13 | SM 12 | EMI 15 | INA 9$^8$ | JPN 11 | AUS 12 | THA 8 | MAL 11 | SLD 14 | 17è | 55 |

## Referències

* ↑ «Zarco fa la storia ed è due volte campione del mondo» (en italià). Dorna Sports S.L., 30-10-2016. [Consulta: 6 desembre 2023].
* ↑ «Zarco di nuovo campione» (en italià). Sportal, 30-10-2016. Arxivat de l'original el 30/10/2016. [Consulta: 6 desembre 2023].
* ↑ «Johann Zarco» (en anglès). Red Bull A.G. [Consulta: 6 desembre 2023].
* ↑ «Moto2 Motegi, Zarco iridato Moto2 senza correre per il forfeit di Rabat» (en italià). RCS MediaGroup S.p.A., 09-10-2015. [Consulta: 6 desembre 2023].
* ↑ «MotoGP 2020 - World Championship Classification» (PDF) (en anglès). Dorna Sports S.L., 22-11-2020. [Consulta: 6 desembre 2023].
* ↑ «MotoGP 2021 - World Championship Classification» (PDF) (en anglès). Dorna Sports S.L., 14-11-2021. [Consulta: 6 desembre 2023].
* ↑ Allevato, Francesco. «Pramac miglior squadra indipendente MotoGP, Zarco?"L'obbiettivo era diverso"» (en italià). Conti editor S.r.l., 07-11-2021. [Consulta: 6 desembre 2023].
* ↑ «MotoGP 2022 - World Championship Classification» (PDF) (en anglès). Dorna Sports S.L., 06-11-2022. [Consulta: 6 desembre 2023].
* ↑ «MotoGP 2023 - World Championship Classification» (PDF) (en anglès). Dorna Sports S.L., 26-11-2023. [Consulta: 6 desembre 2023].
* ↑ «Zarco, in Australia la prima vittoria in MotoGP: "Salto? Non ero più abituato..."» (en italià). Sky Italia S.r.l., 21-10-2023. [Consulta: 29 novembre 2023].
* ↑ Pierotti, René. «MotoGP 2023. GP d'Australia. Johann Zarco: "Dopo il traguardo non ho avuto un'esplosione di gioia ma un senso di calma..."» (en italià). CRM S.r.l., 21-10-2023. [Consulta: 29 novembre 2023].
* ↑ «Zarco conferma che nel 2024 correrà con LCR» (en italià). Dorna Sports S.L., 20-10-2023. [Consulta: 29 novembre 2023].

## Enllaços externs

* Johann Zarco - Lloc web oficial (francès)
Campions del Món de motociclisme de 250cc i Moto2$^1$ :
1949 - Ruffo
1950 - Ambrosini
1951 - Ruffo
1952 - Lorenzetti
1953 - Haas
1954 - Haas
1955 - Müller
1956 - Ubbiali
1957 - Sandford
1958 - Provini
1959 - Ubbiali
1960 - Ubbiali
1961 - Hailwood
1962 - Redman
1963 - Redman
1964 - Read
1965 - Read
1966 - Hailwood
1967 - Hailwood
1968 - Read
1969 - Carruthers
1970 - Gould
1971 - Read
1972 - Saarinen
1973 - Braun
1974 - Villa
1975 - Villa
1976 - Villa
1977 - Lega
1978 - Ballington
1979 - Ballington
1980 - Mang
1981 - Mang
1982 - Tournadre
1983 - Lavado
1984 - Sarron
1985 - Spencer
1986 - Lavado
1987 - Mang
1988 - Pons
1989 - Pons
1990 - Kocinski
1991 - Cadalora
1992 - Cadalora
1993 - Harada
1994 - Biaggi
1995 - Biaggi
1996 - Biaggi
1997 - Biaggi
1998 - Capirossi
1999 - Rossi
2000 - Jacque
2001 - Kato
2002 - Melandri
2003 - Poggiali
2004 - Pedrosa
2005 - Pedrosa
2006 - Lorenzo
2007 - Lorenzo
2008 - Simoncelli
2009 - Aoyama
2010 - Elías
2011 - Bradl
2012 - M. Márquez
2013 - Espargaró
2014 - Rabat
2015 - Zarco
2016 - Zarco
2017 - Morbidelli
2018 - Bagnaia
2019 - À. Márquez
2020 - Bastianini
2021 - Gardner
2022 - Fernández
2023 - Acosta
2024 - Ogura :
$^1$El campionat de 250cc se substituí pel nou de Moto2 la temporada de 2010. :